AfriForum ondersoek Vrystaat-webbladtender | Maroela Media
In die lig van die onlangse inligting oor die webbladtender van die provinsiale regering van die Vrystaat, het die burgerregte-organisasie AfriForum 'n ondersoek gelas na die omstandighede waaronder die tender toegestaan is om te bepaal of daar enige onreëlmatighede was.
"Ons het al die inligting van SITA (die Staatsinligtingstegnologie-agentskap) en die provinsiale regering van die Vrystaat aangevra en sal die inligting evalueer sodra ons dit ontvang het. Indien onreëlmatighede wel voorgekom het, sal ons regstappe oorweeg," sê Ivan Herselman, adjunkhoof van plaaslikeregeringsake by AfriForum.
Die webtuiste, wat na bewering R40 miljoen gekos het, het Maandag en Dinsdag verskeie kere nie oopgemaak nie, omdat dit glo nie al die verkeer kon hanteer nie.